Helenin julkiset latauspisteet siirtyvät Virta-sovelluksesta Oma Helen -sovellukseen huhtikuun 2024 aikana. Jatkossa sähköauton lataus Helenin julkisilla latauspisteillä tapahtuu joko Oma Helen -sovelluksen kautta tai Helenin RFID-lataustunnisteella. Lataa Oma Helen -sovellus omasta sovelluskaupastasi ja rekisteröidy asiakkaaksi. Näin saat jatkossakin Helenin kasvavan julkisen latausverkoston käyttöösi. Seuraa latauspisteiden siirron ajankohtaista tilannetta Oma Helen -sovelluksen karttanäkymästä. Muutoksen jälkeen voit edelleen jatkaa Virta-sovelluksen käyttöä muiden palveluntarjoajien latausasemilla. Jos käytät Helenin latauspisteitä yritysten ja taloyhtiöiden latausasemilla, sähköauton lataaminen näissä latauspisteissä jatkuu edelleen Virta-sovelluksen kautta.